CELEX: 62016CN0083
Language: sl
Date: 2016-02-12 00:00:00
Title: Zadeva C-83/16: Predlog za sprejetje predhodne odločbe, ki ga je vložilo Administrativen sad Sofia-grad (Bolgarija) 12. februarja 2016 – „Heta Asset Resolution Bulgaria“ OOD/Načalnik na Mitnica Stolična

18.4.2016   
            
            
               SL
            
            
               Uradni list Evropske unije
            
            
               C 136/19
            
         Predlog za sprejetje predhodne odločbe, ki ga je vložilo Administrativen sad Sofia-grad (Bolgarija) 12. februarja 2016 – „Heta Asset Resolution Bulgaria“ OOD/Načalnik na Mitnica Stolična
   (Zadeva C-83/16)
   (2016/C 136/25)
   Jezik postopka: bolgarščina
   
      Predložitveno sodišče
   
   Administrativen sad Sofia-grad
   
      Stranki v postopku v glavni stvari
   
   
      Tožeča stranka:„Heta Asset Resolution Bulgaria“ OOD
   
      Tožena stranka: Načalnik na Mitnica Stolična
   
      Vprašanja za predhodno odločanje
   
   
               1.
            
            
               Ali je treba člena 161(5) in 210(3) Uredbe Sveta (EGS) št. 2913/92 (1) z dne 12. oktobra 1992 o carinskem zakoniku Skupnosti razlagati tako, da je izvoznik iz carinskega območja Skupnosti oseba s sedežem na tem območju, ki je stranka pogodbe o prodaji blaga osebi s sedežem v tretji državi, če ta pogodba pomeni razlog za vnos blaga v izvozni postopek v skladu s to uredbo?
            
         
               2.
            
            
               Ali je treba člena 161(1) in 210(1) Uredbe (EGS) št. 2913/92 razlagati tako, da gre v okoliščinah, kakršne so te iz postopka v glavni stvari, za izvoz in da carinski dolg pri izvozu v zvezi z ladjo (jahto), katere država zastave je država članica, nastane le na podlagi pogodbe o prodaji osebi s sedežem v tretji državi in odjave te ladje iz pomorskih registrov te države članice?
            
         
               3.
            
            
               Ali je treba člen 795(1), tretji pododstavek, točka (b), Uredbe [Komisije] (EGS) št. 2454[/93] (2) z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti razlagati tako, da v okoliščinah, kakršne so te iz postopka v glavni stvari, pri izvozu ladje (jahte), katere država zastave je država članica, pogodba o prodaji ladje osebi s sedežem v tretji državi in odjava te ladje iz pomorskih registrov te države članice pomenita zadosten dokaz v smislu te določbe?
            
         
               4.
            
            
               Ali iz člena 795(1), tretji pododstavek, točka (b), in četrti pododstavek, [v povezavi s] členom 796e(1)(b) Uredbe (EGS) št. 2454/93 izhaja, da je presoja ustreznega pristojnega carinskega organa [o obstoju] zadostnih dokazov v skladu s členom 796da(4) te uredbe v okoliščinah postopka v glavni stvari zavezujoča in ni predmet preverjanja carinskega organa, ki je pristojen za naknadni sprejem carinske deklaracije v smislu prve navedene določbe?
            
         
      (1)  UL, posebna izdaja v slovenščini, poglavje 2, zvezek 4, str. 307.
   
      (2)  UL, posebna izdaja v slovenščini, poglavje 2, zvezek 6, str. 3.